बीजेपी को इन तीनों सीटों पर विपक्ष से कड़ी टक्कर का सामना करना होगा. कैराना में बीजेपी के सामने आरएलडी-एसपी गठबंधन समेत पूरा विपक्ष एकजुट है. जबकि पालघर और गोंदिया-भंडारा में उसे कांग्रेस-एनसीपी का सामना करना पड़ रहा है. हाल ही में कर्नाटक विधानसभा चुनाव में जीत हासिल करने वाले बीजेपी के नेता बीएस येदियुरप्पा और बी श्रीरामुलू ने लोकसभा सदस्यता से इस्तीफा दे दिया है. इससे भी पार्टी की दो सीटें कम हुई हैं.